Appelsiner og æbler og meget andet frugt var spredt ud over Aalborg Øst onsdag morgen. En gruppe unge ballademagere havde natten til onsdag lavet ballade og påsat to brande i bydelen. Og på de forskellige gerningssteder havde de valgt at lægge en hilsen - i form af frugt. Frugten havde de unge stjålet fra Fakta på Saltumvej tirsdag aften, hvor det også blev brugt som kasteskyts efter tilfældige forbipasserende. Efter balladen ved Fakta, bevægede de unge sig videre i bydelen, hvor de satte ild til et busstoppested og til en bil, som udbrændte totalt. Begge steder havde gerningsmændene kastet om sig med frugt. Se flere billeder ved at trykke dig frem på pilen ovenfor.

Opsummering:
[b]FLERE BILLEDER:[/b] En gruppe unge efterlod frugt-spor over store dele af Aalborg Øst natten til onsdag.